**Raport privind modul de organizare și desfășurare a seminarului teoretico-practic cu profesorii de matematică/fizică din instituțiile de învățământ general**

La 15 noiembrie 2019, în incinta IP GM Mingir, s-a organizat și desfășurat seminarul teoretico-practic pentru profesorii de matematică și fizică din instituțiile de învățământ general din raionul Hîncești, cu subiectul: ,,Metodologia realizării conexiunilor transdisciplinare în cadrul studierii matematicii/fizicii”.

 Seminarul a întrunit 43 de cadre didactice care au fost ghidați în activitate de către Valentina Zamăneagră, specialist metodist, DÎ Hîncești.

 Obiectivele de bază ale seminarului au vizat aspectele ce țin de implementarea curriculei, ediția 2019, în special, a fost valorificat segmentul privind realizarea conexiunilor interdisciplinare și transdisciplinare.

Cele 5 ore publice, prezentate de către cadrele didactice din instituție (învățământ primar-Tataru Viorica, grad didactic I, Zaporojanu Viorica; învățământ gimnazial-Pisiuc Irina, grad didactic II; Savenco Angela, Melinceanu Ludmila, grad didactic II, Stropșa Vasile, grad didactic II), au fost apreciate la cel mai înalt nivel. Elementul de noutate al seminarului a fost și conceptul orei integrate de matematică/fizică( profesori- Melinceanu Ludmina și Stropșa Vasile), în cadrul căreia accentul a fost pus pe conexiunea transdisciplinară a disiciplinelor, pregătirea elevilor pentru viață. Inovator a fost concepută și activitatea extracurriculară „Apa și viața” ( conducător de cerc-Sîrbu Mihai, grad didactic I) care a distins publicul prin măiestrie, talent, și, mai ales, prin conținutul artistico-științific.

Menționăm, în același context, și aportul managerului instituției-gazdă GM Mingir, Sîrbu Svetlana. De asemenea, se aduc mulțumiri și membrilor echipei manageriale: Tataru Viorica, Pisiuc Irina, Sîrbu Tatiana.

 DÎ Hâncești va valorifica subiectul „Metodologia realizării conexiunilor transdisciplinare în cadrul studierii matematicii/fizicii” și în cadrul altor activități: ședințe ale Consiliului Metodic, vizitelor de monitorizare.

Valentina Zamăneagră, specialist metodist, DÎ